CELEX: C2006/048/10
Language: et
Date: 2006-02-25 00:00:00
Title: Euroopa Kohtu (esimene koda)  15. detsembri 2005.  aasta otsus Liidetud kohtuasjas C-151/04 ja C-152/04: (tribunal de police de Neufchâteau' eelotsusetaotlus) kriminaalmenetluses Claude Nadin'i, Nadin-Lux'i, Jean-Pascal Durré' vastu (Isikute ja teenuste vaba liikumine —  Töötaja  mõiste — Alluvussuhte tingimus — Mootorsõiduk — Tööandja poolt töötaja käsutusse andmine — Välisriigis registreeritud mootorsõiduk — Teises liikmesriigis asutatud tööandja — Mootorsõiduki registreerimine ja maksustamine)

25.2.2006   
            
            
               ET
            
            
               Euroopa Liidu Teataja
            
            
               C 48/5
            
         
      EUROOPA KOHTU
   
   (esimene koda)
   15. detsembri 2005. aasta otsus
   Liidetud kohtuasjas C-151/04 ja C-152/04: (tribunal de police de Neufchâteau' eelotsusetaotlus) kriminaalmenetluses Claude Nadin'i, Nadin-Lux'i, Jean-Pascal Durré' vastu (1)
   
   (Isikute ja teenuste vaba liikumine - “Töötaja” mõiste - Alluvussuhte tingimus - Mootorsõiduk - Tööandja poolt töötaja käsutusse andmine - Välisriigis registreeritud mootorsõiduk - Teises liikmesriigis asutatud tööandja - Mootorsõiduki registreerimine ja maksustamine)
   (2006/C 48/10)
   Kohtumenetluse keel: prantsuse
   Liidetud kohtuasjades C-151/04 ja C-151/04, mille esemeks on EÜ artikli 234 alusel tribunal de police de Neufchâteau' (Belgia) 16. jaanuari 2004. aasta otsustega esitatud eelotsusetaotlused, mis saabusid Euroopa Kohtusse 25. märtsil 2004, kriminaalmenetluses järgmiste isikute vastu Claude Nadin ja Nadin-Lux (C-151/04) ja Jean-Pascal Durré, tegi Euroopa Kohus (esimene koda), koosseisus: koja esimees P. Jann, kohtunikud K. Schiemann, N. Colneric (ettekandja), J. N. Cunha Rodrigues ja E. Levits; kohtujurist F. G. Jacobs, kohtusekretär ametnik: K. Sztranc, 15. detsembril 2005 otsuse, mille resolutiivosa on järgmine:
   EÜ artikliga 43 on vastuolus esimese liikmesriigi selliste õigusnormidega nagu põhikohtuasjades käsitlusel selle liikmesriigi elanikule kehtestatud kohustus selles riigis registreerida äriühingule kuuluv sõiduk, mille tema tööandjaks olev teises liikmesriigis asutatud äriühing andis tema käsutusse, kui see sõiduk ei ole mõeldud peamiselt alaliselt esimeses liikmesriigis kasutamiseks ega seda tegelikkuses nii ei kasutata.
   
      (1)  ELT C 106, 30.04.2004